hotchpotch/miracl-hf-unified huggingface dataset:
โฆษณาโทรทัศน์
โฆษณาโทรทัศน์ () เป็นช่วงหนึ่งของรายการโทรทัศน์ ซึ่งผลิตขึ้นและชำระเงินโดยองค์กร ซึ่งโดยทั่วไปแล้วจะบ่งบอกถึงข้อความเพื่อโฆษณาสินค้าหรือบริการ รายได้จากการโฆษณาจะเป็นส่วนที่สำคัญที่สุดของเงินทุนสำหรับเครือข่ายโทรทัศน์ของเอกชน
ในหลาย ๆ ประเทศ อย่างเช่น สหรัฐอเมริกา การโฆษณาในลักษณะของการรณรงค์นั้น ถือว่าเป็นสิ่งที่ขาดไม่ได้สำหรับการรณรงค์ทางการเมือง ในประเทศอื่น ๆ เช่น ฝรั่งเศส การโฆษณาทางการเมืองผ่านโทรทัศน์ได้ถูกห้ามเป็นบางส่วน ในขณะที่บางประเทศ อย่างเช่น นอร์เวย์ จะห้ามมิให้โฆษณาทางการเมืองเลยแม้แต่ส่วนเดียว
ไอนส์พลัส
ไอนส์พลัส เป็นสถานีโทรทัศน์ของประเทศเยอรมนี ผลิตโดยการแพร่ภาพกระจายเสียงสาธารณะในภูมิภาคเยอรมนี เอสดับบิวอาร์ ออกอากาศครั้งแรกเมื่อวันที่ 29 สิงหาคม ค.ศ. 1997 ภายใต้ชื่อ" ไอนส์มุชช์", และภายหลังก็เปลี่ยนชื่อเป็น ไอนส์พลัส เมื่อวันที่ 23 เมษายน ค.ศ. 2005
วิลเลียม ซิมส์ เบนบริดจ์
วิลเลียม ซิมส์ เบนบริดจ์ ( เกิด 12 ตุลาคม ค.ศ. 1940) เป็นนักสังคมวิทยาชาวอเมริกันที่ปัจจุบันอาศัยอยู่ในรัฐเวอร์จิเนีย เขาเป็นผู้ช่วยผู้กำกับหน่วยงานไซเบอร์ฮิวแมนที่มูลนิธิวิทยาศาสตร์แห่งชาติสหรัฐอเมริกา เขาเป็นผู้อาวุโสคนแรกที่แต่งตั้งโดยสถาบันเพื่อจริยศาสตร์และเทคโนโลยี เบนบริดจ์มีผลงานสำคัญจากงานวิจัยศาสนาเชิงสังคมวิทยา ปัจจุบันเขาตีพิมพ์งานวิจัยด้านสังคมวิทยาเกี่ยวกับวิดีโอเกม
สโมสรฟุตบอลเรอัลมาดริดในฤดูกาล 2011–12
ฤดูกาล 2012-13 ของ สโมสรฟุตบอลเรอัลมาดริด ซึ่งเป็นฤดูกาลที่ 108 ของสโมสร และเป็นฤดูกาลที่ 81 ของการได้อยู่บนลีกสูงสุด
บูลส์อาย (หนังสือการ์ตูน)
บูลส์อาย () เป็นตัวละครของมาร์เวลคอมิกส์ สร้างสรรค์โดยมาร์ฟ วูล์ฟแมนและจอห์น โรมิตา ซีเนียร์ ปรากฏตัวครั้งแรกในหนังสือการ์ตูน "แดร์เดวิล" เล่มที่ 131 (มีนาคม 1976) บูลส์อายเป็นมือสังหารโรคจิตที่มีความแม่นยำในการปาอาวุธเข้าเป้าสูง เป็นศัตรูกับแดร์เดวิล
บูลส์อายอยู่ในอันดับที่ 20 ของ 100 อันดับสุดยอดตัวร้ายในหนังสือการ์ตูนตลอดกาลของไอจีเอ็น และอันดับที่ 35 ใน 50 อันดับสุดยอดอเวนเจอส์
ถึงแม้บูลส์อายจะถูกสร้างสรรค์โดยมาร์ฟ วูล์ฟแมนและจอห์น โรมิตา ซีเนียร์ แต่งานศิลป์ในหนังสือการ์ตูน "แดร์เดวิล" เล่มที่ 131 (มีนาคม 1976) ที่บูลส์อายปรากฏตัวครั้งแรกนั้นวาดโดยบ็อบ บราวน์ และเคลาส์ แจนสัน
ไม่มีใครทราบชื่อจริงและที่มาของบูลส์อาย เขามักจะใช้ชื่อ "เบนจามิน พอยน์เด็กเตอร์" และบางครั้งใช้ชื่อ "เลสเตอร์" ในมินิซีรีส์ "Bullseye: Greatest Hits" (2004) บูลส์อายมีชื่อจริงว่า "เลโอนาร์ด" และมีการกล่าวถึงภูมิหลัง แต่ต่อมาเปิดเผยว่าเป็นเรื่องแต่งโดยบูลส์อายเอง
ในหนังสือการ์ตูน "ซีวิลวอร์" บูลส์อายเป็นสมาชิกทีมธันเดอร์โบลต์ส และใน "ซีเคร็ตอินเวชัน" บูลส์อายเป็นสมาชิกทีมดาร์กอเวนเจอส์ มีนามแฝงว่า "ฮอว์กอาย" และมีบทบาทสำคัญในหนังสือการ์ตูน "ยูโทเปีย"
บูลส์อายถูกแดร์เดวิลฆ่าในหนังสือการ์ตูน "ชาโดว์แลนด์" เล่มที่ 1 แต่ต่อมาพบว่ายังมีชีวิตอยู่ในหนังสือการ์ตูน "แดร์เดวิล" ซีรีส์ที่ 3 เล่มที่ 26
บูลส์อายเติบโตในย่านเดอะบร็องซ์ อาศัยอยู่กับพี่ชายและบิดาที่ชอบทำร้ายร่างกาย พี่ชายของบูลส์อายชอบยิงปืนจึงทำให้บูลส์อายมีความแม่นยำในการยิงปืนไปด้วย ต่อมาบูลส์อายย้ายไปอยู่ที่บ้านอุปการะ สมัยเรียนไฮสกูล บูลส์อายเป็นนักขว้างลูกเบสบอลที่มีความสามารถจนได้รับทุนการศึกษา แต่เขาเลือกที่จะเข้าแข่งในลีกเบสบอล ในการแข่งขันครั้งหนึ่ง บูลส์อายซึ่งไม่อยากแข่งต่อได้ขอให้โค้ชเปลี่ยนตัวเขาออกแต่โค้ชปฏิเสธ ผู้เล่นฝ่ายตรงข้ามคนหนึ่งเยาะเย้ยบูลส์อายว่าเป็นคนขี้ขลาด เขาจึงขว้างลูกเบสบอลเข้าที่ศีรษะของอีกฝ่ายจนเสียชีวิต บูลส์อายถูกลงโทษแบนและถูกแจ้งข้อหาฆ่าคนตายโดยไม่เจตนา
เมื่อโตขึ้น บูลส์อายทำงานเป็นมือสังหารให้หน่วย NSA เขาถูกส่งไปนิการากัวเพื่อฝึกสอนนักรบกลุ่มคอนทราส์ แต่บูลส์อายกลับนำกลุ่มนักรบคอนทราส์ยึดพื้นที่ขนส่งโคเคน บูลส์อายมีแผนจะตกลงกับกลุ่มอิทธิพลหลายกลุ่มและเชิดเงินหลบหนี แต่แผนดังกล่าวถูกพันนิเชอร์ขัดขวาง บูลส์อายและพันนิเชอร์สู้กันจนกระทั่งเจ้าหน้าที่หน่วยปราบปรามยาเสพติดมาถึง พันนิเชอร์หลบหนีไป ส่วนบูลส์อายได้รับงานใหม่คือแทรกซึมเข้าไปในองค์กรอาชญากรรมของคิงพิน
ประวัติข้างต้นเป็นประวัติที่บูลส์อายให้การกับเจ้าหน้าที่ของสหรัฐฯ ภายหลังบูลส์อายยอมรับว่าเขาแต่งเติมบางส่วนเพื่อความสนุกส่วนตัว
บูลส์อายมีความสามารถในการปาอาวุธหรือสิ่งของธรรมดาเข้าเป้าได้อย่างแม่นยำ เขาเคยปาไพ่เฉือนลำคอคน เคยพ่นฟันตัวเองทะลุกะโหลกศีรษะคนอื่นและปาไม้จิ้มฟันไปถูกคนที่อยู่ห่างออกไปหลายร้อยหลาเสียชีวิต นอกจากนี้ บูลส์อายยังมีสมรรถภาพทางกายสูง มีความเชี่ยวชาญในการต่อสู้มือเปล่า
หลังจากบาดเจ็บจากการตกจากที่สูง กระดูกหลายชิ้นของบูลส์อายได้รับการเชื่อมต่อด้วยอาดามันเทียมโดยลอร์ดดาร์กวินด์และได้รับสมุนไพรชนิดพิเศษในการรักษา ซึ่งทำให้สมรรถภาพทางกายของบูลส์อายสูงยิ่งขึ้น อาการบาดเจ็บที่ศีรษะทำให้บูลส์อายสัมผัสได้ถึงจิตของแดร์เดวิลชั่วขณะ
โคลิน ฟาร์เรล นักแสดงชาวไอริช รับบทเป็นบูลส์อายในภาพยนตร์ "มนุษย์อหังการ" ปี 2003
อีเกิ้ล สเตเดี้ยม
อีเกิ้ล สเตเดี้ยม () สนามฟุตบอลในอนาคตของ สโมสรฟุตบอลแอร์ฟอร์ซ เซ็นทรัล หรือ อินทรีทัพฟ้า ทีมในศึก ไทยลีก 2
สืบเนื่องจาก สนามกีฬาธูปะเตมีย์ ซึ่งเป็นรังเหย้าของทีมอินทรีทัพฟ้ามานานกว่า 30 ปีอยู่ในสภาพที่ทรุดโทรมและมีลู่วิ่งมาขวางทำให้ไม่เหมาะกับการเป็นสนามฟุตบอลทางผู้บริหารของสโมสรจึงมีมติที่จะสร้างรังเหย้าแห่งใหม่ซึ่งเป็นฟุตบอลสเตเดี้ยมขึ้นมาโดยไม่มีลู่วิ่ง
โดยสนามเหย้าใหม่แห่งนี้ใช้งบประมาณในการก่อสร้างประมาณ 500 - 600 ล้านบาทและมีจำนวนที่นั่งประมาณ 20,000 ที่นั่ง
ยอดนักปรุงโซมะ
ยอดนักปรุงโซมะ () เป็นการ์ตูนญี่ปุ่น เขียนโดย Yūto Tsukuda เริ่มลงตีพิมพ์ในนิตยสารโชเน็งจัมป์รายสัปดาห์ ตั้งแต่เดือนพฤศจิกายน ปีพ.ศ. 2555. และประกาศจัดสร้างเป็นการ์ตูนทางโทรทัศน์ เริ่มออกอากาศเมือ 2 กันยายน พ.ศ. 2558
ยอดนักปรุงโซมะ เป็นเรื่องของนักเรียนมัธยมปลาย ยูคิฮิระ โซมะ หนุ่มที่ถูกส่งไปยังโรงเรียนสอนทำอาหารที่มีชื่อเสียง"โทสึกิ" ซึ่งมีอัตราเด็กจบจากโรงเรียนนี้เพียงแค่ 10% เพื่อเดินตามรอยเท้าของพ่อที่เป็นอดีตอันดับสองของ10หัวกะทิในรุ่น69 โดยที่ยังมีอุปสรรคขวางทาง พร้อมทั้งเพื่อนและศัตรูจำนวนมาก ที่จะต้องพัฒนาการทำอาหารของตนเองให้เหนือกว่าคู่แข่งยิ่งขึ้นไปอีกจนกว่าจะสำเร็จการศึกษาอย่างแท้จริงตัวเอกของเรื่อง ลูกชายของโจอิจิโร่ เจ้าของร้านอาหารยูคิฮิระ เขามาเข้าเรียนโทสึกิตามคำแนะนำจากพ่อ และเป็นนักเรียนโทสึกิรุ่นที่ 92 กับสมาชิกหอเคียวคุเซย์ โซมะเป็นเด็กหนุ่มที่มีความมั่นใจในฝีมือตัวเองสูง จากประสบการณ์ที่เข้าครัวมาตั้งแต่เด็ก ทำให้เขาเป็นคนที่มีจินตนาการในการสร้างสรรค์อาหารอันน่าทึ่งและแปลกใหม่ แต่ถึงอย่างนั้นโซมะก็ยังไม่รู้เลยว่า เคล็ดลับของการจะเป็นสุดยอดนักปรุงนั่นก็คือ"การทำอาหารเพื่อใครสักคน" เป้าหมายของโซมะตอนนี้คือ การเป็นอันดับหนึ่งในโรงเรียนโทสึกิ และทำให้เอรินะยอมรับในรสชาติอาหารของเขา
อีกตัวเอกของเรื่องเช่นกัน เธอคือคุณหนูทายาทของตระกูลนาคิริ ตระกูลที่ทรงอิทธิพลที่สุดในวงการอาหารญี่ปุ่นและยังปกครองกิจการต่างๆในเครือโทสึกิ ด้วยความสามารถของ ประสาทรับรสของพระเจ้า หรือ ลิ้นเทพ ทำให้เอรินะก้าวเข้ามาเป็น1ใน10ยอดเยี่ยมของโรงเรียนได้ตั้งแต่อยู่ปี1 ซึ่งถือว่าเร็วที่สุดในประวัติศาสตร์นับตั้งแต่โรงเรียนก่อตั้งมา เอรินะสามารถแยกแยะรสชาติของอาหารต่างๆได้อย่างง่ายดายด้วยการชิม เพียงแค่ลิ้มรสของอาหารจานนั้นก็ทำให้เธอสามารถรับรู้ได้ถึงข้อมูลของวัตถุดิบและขั้นตอนการปรุง เอรินะเคยลิ้มรสอาหารชั้นเลิศต่างๆมากมายในฐานะผู้ครอบครองลิ้นเทพเจ้า แต่เธอยังไม่เคยลิ้มรสชาติของความรักเลยสักครั้ง
เด็กสาวที่ออกจากบ้านนอกมาเข้าเรียนโทสึกิตอนมัธยมต้น แต่ว่ากลับได้คะแนนอันดับต่ำสุดในการสอบเลื่อนชั้นมัธยมปลาย ซึ่งเธอเป็นนักเรียนรุ่น92 และเป็นสมาชิกหอเคียวคุเซย์เหมือนกับโซมะ 
ทาคุมิเป็นลูกครึ่งญี่ปุ่น-อิตาลี(พ่อเป็นคนญี่ปุ่น แม่เป็นคนอิตาลี) ซึ่งเขาเริ่มช่วยงานในทรัตโตเรียอัลดินีร่วมกับแฝดคนน้อง อิซามิ อัลดินี ตั้งแต่ตอนอายุ 5 ขวบ จนกระทั่งทั้งคู่อายุครบ 13 ปี พวกเขาก็ย้ายมาเรียนที่โทสึกิตอนม.2ตามคำแนะนำจากลุง ทาคุมิมีมีดทำอาหารประจำตัวคือ "เมซซาลูน่า" (ปัจจุบันมีดเล่มนี้อยู่กับโซมะ) มองโซมะเป็นคู่แข่งมาโดยตลอด แต่ต่อมาก็ได้รับฉายาคู่กับโซมะว่า "คู่หูร้านอาหารธรรมดา" และด้วยความที่เขาเป็นหนุ่มหน้าตาดี จึงทำให้เขามีกลุ่มแฟนคลับเป็นของตัวเอง ซึ่งกลุ่มแฟนคลับนี้ก่อตั้งขึ้นเมื่อประมาณสองเดือนต่อมาหลังจากที่เขาเข้าเรียนที่โทสึกิ (ปัจจุบันมีทั้งหมด87คน) อาหารที่เขาถนัดคืออาหารอิตาเลี่ยน
จากการประกาศสร้างในเดือนตุลาคมพ.ศ. 2557จากสำนักพิมพ์ซูเอะซะ. โดยการกำกับของYoshitomo Yonetani ทางสตูดิโอ J.C.Staff โดยมีนักเขียนบท Shogo Yasukawa และนักออกแบบตัวละคร Yoshitsugu Matsuoka นักพากย์ตัวละครหลัก Sōma Yukihira. พร้อมทั้งยังประกาศฉายผ่านระบบตอบรับสมาชิกCrunchyroll โดยเริ่มออกอากาศในเดือนมิถุนายน พ.ศ. 2558 โดยต่อมาSentai Filmworks ได้ซื้อลิขสิทธิ์ไปฉายในประเทศอเมริกาเหนือผ่านระบบเคเบิลทีวี
แขนกล คนแปรธาตุ: พิชิตแดนปริศนาฝ่านครที่ถูกลืม
แขนกล คนแปรธาตุ: พิชิตแดนปริศนาฝ่านครที่ถูกลืม () เป็นภาพยนตร์อนิเมะเรื่องที่สองของการ์ตูนชุด "แขนกล คนแปรธาตุ" โดยถือเป็นส่วนหนึ่งของภาค ภาพยนตร์เรื่องนี้ได้รับการประกาศภายหลังจากออกอากาศภาคบราเธอร์ฮูดตอนสุดท้าย
บริเวณชายแดนทางตะวันตกของประเทศอะเมสทริส ติดกับประเทศเครตา มีเมืองของอะเมสทริสที่ชื่อว่าเทเบิลซิตีตั้งอยู่ เมืองเทเบิลซิตีล้อมรอบไปด้วยหุบเขา ซึ่งเบื้องล่างหุบเขานั้นคือเขตแดนของเครตา โดยมีชนพื้นเมืองที่เรียกตนเองว่าชาว "มิลอส" ซึ่งเดิมเป็นเจ้าของพื้นที่แห่งนี้เมื่อสี่ร้อยปีก่อนและถูกรุกรานจากเครตาและถูกขับไล่ลงไปอยู่ก้นหุบเขาเพื่อค้นหาสสารที่เรียกว่า "ดวงดาวโลหิต" สสารในตำนานของศาสตร์การเล่นแร่แปรธาตุ ดังนั้นศาสตร์การเล่นแร่แปรธาตุสำหรับชาวมิลอสจึงสะท้อนประวัติศาสตร์ที่เจ็บปวด ถึงกระนั้นก็ยังมีครอบครัวชาวมิลอสครอบครัวหนึ่ง คือครอบครัวคริชตัน ได้ศึกษาศาสตร์เล่นแร่แปรธาตุ และถูกชาวมิลอสคนอื่นๆเกลียดชัง ด้วยความที่สองสามีภรรยามีพรสวรรค์จึงถูกกองทัพเครตาพาขึ้นจากหุบเขาและรับเข้าทำงานเป็นนักวิจัยการเล่นแร่แปรธาตุ
สองสามีภรรยาคริชตันได้รู้ถึงความจริงเกี่ยวกับดวงดาวโลหิตและความลับของเมืองเทเบิลซิตี และทั้งสองถูกทหารเครตาฆ่าตายในบ้านพักเพื่อช่วงชิงบันทึกการวิจัยดวงดาวโลหิต ในขณะที่ลูกชายคนโตที่ชื่อ อัชเลย์ ถูกเชื่อว่าเสียชีวิตแล้ว บุตรสาวอย่างจูเลีย กลับรอดชีวิตและถูกจับกุม แต่เมื่อสอบสวนและพบว่าเธอไม่มีส่วนรู้เห็นใดๆกับการวิจัย เครตาก็ส่งตัวเธอลงไปที่ก้นหุบเขาที่เธอจากมา และเธอก็เติบโตขึ้นกลายเป็นผู้นำการเรียกร้องเอกราชให้แก่ชาวมิลอสและทวงคืนเทเบิลซิตีจากอะเมสทริส
หลายปีต่อมาเกิดการแหกคุกขึ้นที่เมืองหลวงของอะเมสทริส เมื่อเจ้าหน้าที่สอบสวนแล้วพบว่าชายคนนั้นแหกคุกออกไปหลังจากที่อ่านข่าวการจับตัวจูเลีย คริชตัน แกนนำของชาวมิลอสที่ลักลอบเข้าอะเมสทริสจากในหนังสือพิมพ์ โดยพันเอกมัสแตงได้ส่งสองพี่น้องเอลริคไปทำการสืบสวนความเกี่ยวข้องที่เมืองเทเบิลซิตี
ฝากหัวใจติดปลายนวม
ฝากหัวใจติดปลายนวม (; ฮันกึล: 때려; คำแปล: "ชนะ") ละครโทรทัศน์สัญชาติเกาหลีใต้ ออกฉายทางสถานีโทรทัศน์เอสบีเอส ระหว่างวันที่ 8 ตุลาคม–27 พฤศจิกายน ค.ศ. 2003 เวลา 21:55 น. ของวันพุธ–พฤหัสบดี ทั้งหมด 16 ตอน ในประเทศไทยออกอากาศครั้งแรกทางสถานีโทรทัศน์ช่อง 7 ในช่วงยอดภาพยนตร์นานาชาติวันเสาร์–อาทิตย์ ออกอากาศระหว่างวันที่ 21 สิงหาคม–25 กันยายน ค.ศ. 2004 เวลา 09:45 น. และออกอากาศอีกครั้งทางช่องเดียวกัน ในวันที่ 18 สิงหาคม ค.ศ. 2011 ทุกวันจันทร์–พฤหัสบดี เวลา 03.00 น.
จาง ยูเชิล (คิม ควางอิล) ใช้เวลาในช่วงกลางวันออกแข่งขันชกมวย ส่วนเวลากลางคืนเปิดร้านขายอาหาร เพื่อหารายได้เลี้ยงชีวิตตนเอง และ จาง ยูบิน (ชิน มินอา) น้องสาวสุดที่รัก เขาตั้งใจว่าจะต้องเป็นแชมเปียนมวยของเกาหลีให้จงได้ เพื่อที่จะได้เงินมาส่งเสียให้น้องสาวได้เข้าเรียนต่อในมหาวิทยาลัยตามที่เขาหวังไว้
ยูบิน มาให้กำลังใจพี่ชายในการแข่งขันมวยชิงแชมป์ระดับประเทศรายการหนึ่ง และได้พบกับ ลี ฮันเซ (จู จินโม) นักมวยหนุ่มเจ้าสำอางจอมกะล่อน ขวัญใจสาว ๆ โดยบังเอิญ ยูบินรู้สึกไม่ถูกชะตาฮันเซ แต่ในใจลึก ๆ แล้วเธอแอบชื่นชมความเก่งกาจในการต่อสู้ของเขา ด้านฮันเซเองก็รู้สึกประทับใจความสดใสน่ารักของยูบินตั้งแต่แรกพบเช่นกัน
และแล้วฝันของยูเชิลก็เป็นจริง เขาสามารถฝ่าฟันจนเข้ามาถึงรอบชิงชนะเลิศจนได้ แต่ศึกครั้งนี้กลับทำให้ยูเชิลต้องพ่ายแบบหมดท่า สมองของเขาได้รับความกระทบกระเทือนอย่างรุนแรง และอาการทรุดลงจนเสียชีวิตในเวลาต่อมา ยูบินเสียใจมาก โดยไม่รู้เลยว่านักมวยในรอบชิงชนะเลิศครั้งนั้นที่ทำให้พี่ชายของเธอต้องจบชีวิตลงก็คือ ฮันเซชายหนุ่มที่เธอแอบชื่นชมมาตั้งแต่แรกเห็นนั่นเอง
จนวันหนึ่งเธอได้รับโอกาสจาก โจ ซุงวู (ซอง ซีคยอง) ผู้บริหารบริษัทโฆษณา ที่ตัดสินใจเลือกยูบินและฮันเซมาร่วมงานโฆษณาร่วมกัน ยูบินจะทำอย่างไรถ้ารู้ความจริงทั้งหมดที่เกิดขึ้น
เส้นเมริเดียนที่ 41 องศาตะวันออก
เส้นเมริเดียนที่ 41 องศาตะวันออกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปยุโรป ทวีปเอเชีย ทวีปแอฟริกา มหาสมุทรอินเดีย มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 41 องศาตะวันออก เป็นรูปแบบเส้นวงกลมใหญ่ของเส้นเมริเดียนที่ 139 องศาตะวันตก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 41 องศาตะวันออกลากผ่านพื้นที่ดังนี้:
เส้นเมริเดียนที่ 42 องศาตะวันออก
เส้นเมริเดียนที่ 42 องศาตะวันออกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปยุโรป ทวีปเอเชีย ทวีปแอฟริกา มหาสมุทรอินเดีย มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 42 องศาตะวันออก เป็นรูปแบบเส้นวงกลมใหญ่ของเส้นเมริเดียนที่ 138 องศาตะวันตก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 42 องศาตะวันออกลากผ่านพื้นที่ดังนี้:
เส้นเมริเดียนที่ 43 องศาตะวันออก
เส้นเมริเดียนที่ 43 องศาตะวันออกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปยุโรป ทวีปเอเชีย ทวีปแอฟริกา มหาสมุทรอินเดีย มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 43 องศาตะวันออก เป็นรูปแบบเส้นวงกลมใหญ่ของเส้นเมริเดียนที่ 137 องศาตะวันตก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 43 องศาตะวันออกลากผ่านพื้นที่ดังนี้:
เส้นเมริเดียนที่ 44 องศาตะวันออก
เส้นเมริเดียนที่ 44 องศาตะวันออกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปยุโรป ทวีปเอเชีย ทวีปแอฟริกา มหาสมุทรอินเดีย มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 44 องศาตะวันออก เป็นรูปแบบเส้นวงกลมใหญ่ของเส้นเมริเดียนที่ 136 องศาตะวันตก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 44 องศาตะวันออกลากผ่านพื้นที่ดังนี้:
เส้นเมริเดียนที่ 47 องศาตะวันออก
เส้นเมริเดียนที่ 47 องศาตะวันออกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปยุโรป ทวีปเอเชีย ทวีปแอฟริกา มหาสมุทรอินเดีย มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 47 องศาตะวันออก เป็นรูปแบบเส้นวงกลมใหญ่ของเส้นเมริเดียนที่ 133 องศาตะวันตก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 47 องศาตะวันออกลากผ่านพื้นที่ดังนี้:
เส้นเมริเดียนที่ 49 องศาตะวันออก
เส้นเมริเดียนที่ 49 องศาตะวันออกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปยุโรป ทวีปเอเชีย ทวีปแอฟริกา มหาสมุทรอินเดีย มาดากัสการ์ มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 49 องศาตะวันออก เป็นรูปแบบเส้นวงกลมใหญ่ของเส้นเมริเดียนที่ 131 องศาตะวันตก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 49 องศาตะวันออกลากผ่านพื้นที่ดังนี้:
ประเทศอินโดนีเซียในซีเกมส์ 2011
ประเทศอินโดนีเซีย ได้เข้าร่วมการแข่งขันกีฬาซีเกมส์ 2011 ณ เมืองปาเล็มบัง จังหวัดสุมาตราใต้ และจาการ์ตา ประเทศอินโดนีเซีย ในระหว่างวันที่ 11-22 พฤศจิกายน ค.ศ. 2011 (พ.ศ. 2554)
บัฟเฟอร์ข้อมูล
ในทางวิทยาการคอมพิวเตอร์ บัฟเฟอร์ข้อมูล () หรือที่พักข้อมูล เป็นพื้นที่บนหน่วยความจำใช้สำหรับเก็บข้อมูลชั่วคราวขณะถูกย้ายจากแหล่งหนึ่งไปอีกแหล่งหนึ่ง
โดยปกติ ข้อมูลถูกเก็บในบัฟเฟอร์หลังจากรับมาจากอุปกรณ์นำเข้า (เช่น ไมโครโฟน) หรือก่อนถูกส่งไปยังอุปกรณ์ส่งออก (เช่น ลำโพง) อย่างไรก็ตาม บัฟเฟอร์อาจถูกใช้ขณะย้ายข้อมูลระหว่างการประมวลผลภายในคอมพิวเตอร์ เปรียบเทียบได้กับบัฟเฟอร์ในทางโทรคมนาคม บัฟเฟอร์สามารถใช้ในบริเวณหน่วยความจำที่กำหนดไว้ในฮาร์ดแวร์ หรือโดยใช้บัฟเฟอร์ข้อมูลเสมือนในซอฟต์แวร์ โดยชี้ที่ตำแหน่งในหน่วยความจำก็ได้ ในทุกกรณีนั้น ข้อมูลที่ถูกเก็บในบัฟเฟอร์ข้อมูลจะถูกเก็บในสื่อกลางเก็บข้อมูลด้วย บัฟเฟอร์ส่วนใหญ่ถูกใช้งานในซอฟต์แวร์ซึ่งมักใช้แรมที่เร็วกว่าเก็บข้อมูลชั่วคราว เนื่องจากใช้เวลาเข้าถึงข้อมูลน้อยกว่าเมื่อเปรียบเทียบกับฮาร์ดดิสก์ บัฟเฟอร์มักถูกใช้เมื่อมีความแตกต่างระหว่างอัตราการรับข้อมูลและอัตราการประมวลผล หรือในกรณีที่อัตราต่าง ๆ นี้มีความหลากหลาย ตัวอย่างเช่น สปูเลอร์ของเครื่องพิมพ์ หรือในสื่อวิดีโอออนไลน์แบบส่งต่อเนื่อง
บัฟเฟอร์หนึ่งมักปรับการตั้งเวลาโดยใช้อัลกอริทึมแถวคอย (หรือเข้าก่อนออกก่อน (FIFO)) พร้อมกับเขียนข้อมูลลงแถวคอยที่อัตราหนึ่ง และอ่านข้อมูลที่อีกอัตราหนึ่ง
แก้ว แฟร์เท็กซ์
แก้ว แฟร์เท็กซ์ (5 กันยายน พ.ศ. 2528 — ) หรือ แก้ว วีระศักดิ์เล็กยิม เป็นนักมวยไทยชาวไทย ผู้เป็นอดีตแชมป์โลกมวยไทยสภามวยโลกในรุ่นเฟเธอร์เวท และปัจจุบันเป็นแชมป์โลกของสหพันธ์มวยไทยอาชีพโลกในรุ่นซูเปอร์ไลท์เวท ซึ่งเขาเป็นผู้มาจากค่ายมวยแฟร์เท็กซ์
แก้วเป็นผู้ชนะการแข่งขันเค-วัน เวิลด์กรังด์ปรีซ์ 2014 รุ่นน้ำหนักไม่เกิน 65 กก. ในวันที่ 3 พฤศจิกายน พ.ศ. 2557 ที่ชิบุยะ กรุงโตเกียว ประเทศญี่ปุ่น โดยเป็นฝ่ายชนะคิกบ็อกเซอร์ชาวญี่ปุ่นได้ถึงสามรายภายในคืนเดียว ด้วยลูกเตะที่มีความเร็วดุจสายฟ้าฟาดเข้าที่ศีรษะ และความสามารถของเขาในการโยกหลบหมัด เขาได้รับการตัดสินให้เป็นฝ่ายชนะฮิเดกิ ยะมะซะกิ อย่างเป็นเอกฉันท์ในการแข่งขันก่อนรอบสุดท้าย แล้วเขาก็เข้าสู่รอบชิงชนะเลิศโดยเป็นฝ่ายชนะหนึ่งในคิกบ็อกเซอร์ยอดฝีมืออย่างยูตะ คุโบะ ด้วยหมัดฮุคขวาในยกที่สอง และในท้ายสุด เขาก็เป็นฝ่ายชนะยะซุโอะมิ โซดะ ส่งผลให้ครองชัยการแข่งขันครั้งดังกล่าว ซึ่งแก้วได้อุทิศชัยชนะให้แก่พ่อของเขา ผู้เสียชีวิตไปเพียงหนึ่งสัปดาห์ก่อนการแข่งขัน
โครงการพัฒนานอร์ทัมเบอร์แลนด์
นอร์ธทัมเบอร์แลนด์ ดีเวลอปเมนท์ โปรเจกต์ () โครงการก่อสร้างสนามฟุตบอลแห่งใหม่ของ ทอตนัมฮอตสเปอร์ สโมสรฟุตบอลชื่อดังแห่งศึก พรีเมียร์ลีก
สาเหตุการก่อสร้างสนามเหย้าแห่งใหม่นี้เกิดจากการที่สนาม ไวต์ฮาร์ตเลน สนามเหย้าของสโมสรซึ่งใช้อยู่ในปัจจุบันมีความจุน้อยและมีขนาดเล็กเกินไปทางบอร์ดบริหารของสโมสรจึงมีมติที่จะก่อสร้างสนามเหย้าแห่งใหม่ในบริเวณใกล้เคียงกับไวต์ฮาร์ตเลนโดยมีบริษัทสถาปนิก Populous ซึ่งเคยออกแบบ เอมิเรตส์สเตเดียม ของ อาร์เซนอล มาออกแบบสนามแห่งใหม่
ในตอนแรกสนามใหม่แห่งนี้จะมีความจุทั้งสิ้น 56,250 ที่นั่งแต่ต่อมาได้มีการปรับความจุขึ้นเป็น 61,000 ที่นั่ง
เดิมทางสโมสรมีแนวความคิดที่จะเช่า สนามโอลิมปิก สเตเดี้ยม เป็นสนามเหย้าชั่วคราวในช่วงที่สนามไวต์ฮาร์ตเลนกำลังรื้อถอนและสนามเหย้าแห่งใหม่กำลังก่อสร้างแต่แผนการนี้ก็ได้ล้มเลิกไปเนื่องจากทางสโมสรต้องการนำลู่วิ่งออกไปเพื่อให้เป็นฟุตบอลสเตเดี้ยมเต็มรูปแบบแต่ทาง คณะกรรมการโอลิมปิกลอนดอน ซึ่งเป็นเจ้าของสนามนั้นไม่ยอมทางสโมสรจึงมีแผนสำรองคือไปเช่าสนาม เวมบลีย์ เป็นสนามเหย้าชั่วคราวโดยเช่าเป็นเวลาทั้งสิ้น 1 ปีคือในฤดูกาล 2017 - 18
โนเกีย 7250
โนเกีย 7250 เป็นโทรศัพท์มือถือที่ผลิตโดยโนเกีย วางจำหน่ายครั้งแรกเมื่อปี ค.ศ. 2003
การกล้ำแอมพลิจูด
การกล้ำแอมพลิจูด (, AM) เป็นเทคนิคการกล้ำที่ใช้ในการสื่อสารอิเล็กทรอนิกส์ ซึ่งใช้มากที่สุดในการส่งผ่านสารสนเทศโดยทางคลื่นพาห์วิทยุ (radio carrier wave) ในแอมพิลจูดมอดูเลชัน แอมพลิจูด (ความเข้มสัญญาณ) ของคลื่นพาห์แปรผันเป็นสัดส่วนกับรูปคลื่นที่ส่งผ่าน ตัวอย่างเช่น รูปคลื่นสอดคล้องกับเสียงที่ผลิตซ้ำโดยลำโพง หรือความเข้มแสงของพิกเซลโทรทัศน์ เทคนิคนี้ตรงข้ามกับการกล้ำความถี่ (frequency modulation) ซึ่งความถี่ของสัญญาณพาห์แรผัน และการกล้ำเฟส ซึ่งเฟสแปรผัน
เส้นขนานที่ 75 องศาใต้
เส้นขนานที่ 75 องศาใต้ คือวงกลมละติจูดที่ 75 องศาใต้ของเส้นศูนย์สูตรโลกในแอนตาร์กติก เส้นนี้ลากผ่านทวีปแอนตาร์กติกาและ ชั้นน้ำแข็งแอนตาร์ติก
เริ่มต้นที่เส้นเมริเดียนแรก และมุ่งหน้าไปทางตะวันออก โดยเส้นขนานที่ 75° ใต้ลากผ่านพื้นที่ดังนี้:
เส้นขนานที่ 76 องศาใต้
เส้นขนานที่ 76 องศาใต้ คือวงกลมละติจูดที่ 76 องศาใต้ของเส้นศูนย์สูตรโลกในแอนตาร์กติก เส้นนี้ลากผ่านทวีปแอนตาร์กติกาและมหาสมุทรใต้
เริ่มต้นที่เส้นเมริเดียนแรก และมุ่งหน้าไปทางตะวันออก โดยเส้นขนานที่ 76° ใต้ลากผ่านพื้นที่ดังนี้:
สวนสุขภาพมหาวิทยาศาสตร์เกษตรศาสตร์ วิทยาเขตกำแพงแสน
สวนสุขภาพ มหาวิทยาลัยเกษตรศาสตร์ วิทยาเขตกำแพงแสน หรือชื่ออย่างเป็นทางการคือ สวนสาธารณะเฉลิมพระเกียรติ 80 พรรษา พระบาทสมเด็จพระเจ้าอยู่หัว เป็นสถานที่สำหรับออกกำลังกายและพักผ่อนหย่อนใจ 
มีบรรยากาศร่มรื่น มีสระน้ำขนาดใหญ่ใจกลางสวนและมีต้นไม้นานาชนิดรายล้อม มีอุปกรณ์ออกกำลังกายหลากหลายชนิด เช่น เครื่องปั่นจักรยาน เครื่องบริหารร่างกายชนิดต่างๆ สนามเด็กเล่น และฐานผจญภัย 
ฯพณฯนายอำพล เสนาณรงค์ องคมนตรี เป็นประธานเปิดสวนสาธารณะเฉลิมพระเกียรติ 80 พรรษา พระบาทสมเด็จพระเจ้าอยู่หัว เมื่อวันที่ 12 พฤศจิกายน 2550 ณ บริเวณสวนพฤกษศาสตร์ มหาวิทยาลัยเกษตรศาสตร์ วิทยาเขตกำแพงแสน จังหวัดนครปฐม
สวนสาธารณะเฉลิมพระเกียรติ 80 พรรษา ฯ จัดสร้างขึ้นภายใต้ความเห็นชอบของกระทรวงการคลัง เพื่อร่วมเฉลิมพระเกียรติพระบาทสมเด็จพระเจ้าอยู่หัว ในโอกาสมหามงคลเฉลิมพระชนมพรรษา 80 พรรษา 5 ธันวาคม 2550 โดยมอบให้กรมธนารักษ์ประสานงานกับมหาวิทยาลัยเกษตรศาสตร์และจังหวัดนครปฐม เพื่อจัดสร้างสวนสาธารณะดังกล่าวขึ้นบนพื้นที่สวนพฤกษศาสตร์ในบริเวณมหาวิทยาลัยเกษตรศาสตร์ วิทยาเขตกำแพงแสน ซึ่งมีเนื้อที่ประมาณ 131 ไร่ ใช้งบประมาณก่อสร้างทั้งสิ้น 9,850,000 บาท และให้ใช้ชื่อว่า “สวนสาธารณะเฉลิมพระเกียรติ 80 พรรษา พระบาทสมเด็จพระเจ้าอยู่หัว”
-จากสถานีขนส่งตะวันออกเฉียงเหนือ (หมอชิต) มีรถประจำทางธรรมดาและปรับอากาศของบริษัทขนส่ง สาย กรุงเทพฯ-กำแพงแสน
-จากสถานีขนส่งสายใต้มีรถประจำทางชั้นสอง สาย กรุงเทพฯ-สุพรรณฯ และ กรุงเทพฯ-บางลี่ รถประจำทางปรับอากาศ ชั้น 1 สายกรุงเทพฯ-ด่านช้าง (994) และรถประจำทางสายเก่าสายกรุงเทพฯ-สุพรรณฯ(88), กรุงเทพฯ-บางลี่(80)
- รถตู้ปรับอากาศ จากประตูหนึ่งวิทยาเขตบางเขนถึงวิทยาเขตกำแพงแสน รถทุกสายผ่านหน้ามหาวิทยาลัยเกษตรศาสตร์ วิทยาเขตกำแพงแสน สำหรับท่านที่อยู่ต่างจังหวัดไม่ว่าจะเป็น 
กาญจนบุรี ราชบุรี เพชรบุรี สมุทรสาคร สมุทรสงคราม สามารถต่อรถได้ที่จังหวัดนครปฐม หรือบริเวณสามแยกมาลัยแมน
การเดินทางโดยรถไฟ
- ออกจากสุพรรณบุรี 05.30 น.ถึงกำแพงแสน 06.30 น. และถึงกรุงเทพ 08.20 น.
- ออกจากกรุงเทพ 09.55 น. ถึงกำแพงแสน 11.44 น. และถึงสุพรรณบุรี 12.35 น.
- ออกจากสุพรรณบุรี 13.05 น. ถึงกำแพงแสน 13.54 น. และถึงกรุงเทพ 15.45 น.
- ออกจากกรุงเทพ 16.50 น. ถึงกำแพงแสน 18.45 น. และถึงสุพรรณบุรี 19.35 น.http://www.ku.ac.th/newwww/newdesign/menutop_detail.php?MId=034
เส้นขนานที่ 77 องศาใต้
เส้นขนานที่ 77 องศาใต้ คือวงกลมละติจูดที่ 77 องศาใต้ของเส้นศูนย์สูตรโลกในแอนตาร์กติก เส้นนี้ลากผ่านทวีปแอนตาร์กติกาและมหาสมุทรใต้
เริ่มต้นที่เส้นเมริเดียนแรก และมุ่งหน้าไปทางตะวันออก โดยเส้นขนานที่ 77° ใต้ลากผ่านพื้นที่ดังนี้:
เส้นขนานที่ 78 องศาใต้
เส้นขนานที่ 78 องศาใต้ คือวงกลมละติจูดที่ 78 องศาใต้ของเส้นศูนย์สูตรโลกในแอนตาร์กติก เส้นนี้ลากผ่านทวีปแอนตาร์กติกาและมหาสมุทรใต้
เริ่มต้นที่เส้นเมริเดียนแรก และมุ่งหน้าไปทางตะวันออก โดยเส้นขนานที่ 78° ใต้ลากผ่านพื้นที่ดังนี้:
เส้นขนานที่ 82 องศาเหนือ
เส้นขนานที่ 82 องศาเหนือ คือวงกลมละติจูดที่ 82 องศา ด้านเหนือของระนาบศูนย์สูตรโลกในมหาสมุทรอาร์กติก เส้นนี้ลากผ่านมหาสมุทรแอตแลนติก มหาสมุทรอาร์กติก และทวีปอเมริกาเหนือ
เริ่มต้นที่เส้นเมริเดียนแรก และมุ่งหน้าไปทางตะวันออก โดยเส้นขนานที่ 82° เหนือลากผ่านพื้นที่ดังนี้:
เส้นขนานที่ 83 องศาเหนือ
เส้นขนานที่ 83 องศาเหนือ คือวงกลมละติจูดที่ 83 องศา ด้านเหนือของระนาบศูนย์สูตรโลกในมหาสมุทรอาร์กติก เส้นนี้ลากผ่านมหาสมุทรแอตแลนติก มหาสมุทรอาร์กติก และทวีปอเมริกาเหนือ
เริ่มต้นที่เส้นเมริเดียนแรก และมุ่งหน้าไปทางตะวันออก โดยเส้นขนานที่ 83° เหนือลากผ่านพื้นที่ดังนี้:
เจ้าชายอเล็กซันเดอร์ ดยุกแห่งเซอเดร์มันลันด์
เจ้าชายอเล็กซันเดอร์ อีริก ฮูเบร์ตุส เบร์ติล ดยุกแห่งเซอเดร์มันลันด์ (; ประสูติ: 19 เมษายน พ.ศ. 2559) เป็นพระโอรสพระองค์แรกในเจ้าชายคาร์ล ฟิลิป ดยุกแห่งแวร์มลันด์ กับเจ้าหญิงโซเฟีย ดัชเชสแห่งแวร์มลันด์ และเป็นพระราชนัดดาในสมเด็จพระราชาธิบดีคาร์ลที่ 16 กุสตาฟ กับสมเด็จพระราชินีซิลเวีย พระองค์อยู่ในลำดับที่ห้าแห่งการสืบราชบัลลังก์สวีเดน
วันที่ 15 ตุลาคม พ.ศ. 2558 สำนักพระราชวังแห่งสวีเดนได้ออกแถลงการณ์ว่า เจ้าหญิงโซเฟีย ดัชเชสแห่งแวร์มลันด์ทรงพระครรภ์พระราชบุตรพระองค์แรกและจะประสูติภายในเดือนเมษายน พ.ศ. 2559
เจ้าชายอเล็กซันเดอร์ประสูติเมื่อเวลา 18.25 นาฬิกา ของวันที่ 19 เมษายน พ.ศ. 2559 ณ ดันเดอริด เมื่อแรกประสูติมีน้ำหนัก 3,595 กรัม และพระวรกายยาว 49 เซนติเมตร หลังจากประสูติ สำนักพระราชวังได้มีการยิงสลุตถวายสดุดีจำนวน 21 นัดตามพระราชประเพณี พระองค์ได้รับพระราชทานพระนามและฐานันดรศักดิ์จากสมเด็จพระราชาธิบดีแห่งสวีเดน พระอัยกา เมื่อวันที่ 21 เมษายน พ.ศ. 2559
ปางคำ
ปางคำ (, ว้า: Bangkum) หรือชื่อเดิมว่า ปางซาง () เป็นเมืองหลักของตำบลปางซาง อำเภอมัตมัน รัฐชาน ประเทศพม่า ตั้งอยู่ทางตะวันออกสุดของรัฐชานบริเวณโค้งน้ำข่า (Nam Hka) ตรงข้ามเขตปกครองตนเองชนชาติไท ล่าหู่ และว้า เมิ่งเหลียน จังหวัดปู้เอ่อ มณฑลยูนนาน ประเทศจีน
ปางคำเป็นแหล่งผลิตยาเสพติดแหล่งใหญ่ มีโรงแรม ร้านค้า ร้านสะดวกซื้อ ร้านคาราโอเกะ ลานโบลิ่ง และกาสิโนที่คอยให้บริการ 24 ชั่วโมง อาหารส่วนใหญ่นำเข้าจากประเทศจีน รถยนต์ส่วนใหญ่เป็นรถแลนด์โรเวอร์และรถกระบะญี่ปุ่นที่ลักลอบมาจากประเทศไทย
ปางคำหรือเดิมชื่อว่าปางซางเป็นเมืองหลวงโดยพฤตินัยของรัฐว้า เป็นเขตพิเศษหมายเลขสองหลังจากที่โหป่างที่เป็นเมืองหลวงเดิมถูกรัฐบาลพม่ายึดครอง ปางคำถูกปกครองโดยกองทัพสหรัฐว้าซึ่งเป็นส่วนหนึ่งของพรรคสหรัฐว้า ที่จัดตั้งขึ้นหลังการล่มสลายของพรรคคอมมิวนิสต์พม่าเมื่อปี พ.ศ. 2532
วันที่ 17 เมษายน 2552 ซึ่งเป็นวันครบรอบ 20 ปีการรัฐประหารโดยพรรคคอมมิวนิสต์พม่าได้มีงานเฉลิมฉลองที่ปางคำ โดยมีตัวแทนจากรัฐบาลทหารพม่า โกก้าง องค์กรกะฉิ่นอิสระ กองทัพรัฐชานเหนือ และอดีตสมาชิกพรรคคอมมิวนิสต์พม่าเข้าร่วมในพิธีดังกล่าว และในวันต่อมาได้เกิดเหตุเพลิงไหม้สถานีบริการน้ำมันและคลังสินค้าที่เก็บไม้สักกว่าหมื่นตันในปางคำ ซึ่งเป็นของเหว่ย เซียะกัง () หนึ่งในผู้นำพรรคว้า
ปางคำมีประชากรส่วนใหญ่เป็นว้าซึ่งอยู่ในตระกูลภาษามอญ-เขมร ส่วนใหญ่นับถือผี และไทใหญ่ที่จัดอยู่ในตระกูลภาษาไท-กะได นับถือศาสนาพุทธนิกายเถรวาท ซึ่งอยู่ร่วมกันอย่างสงบสุขทั้งว้าและไทใหญ่เองต่างมีการสมรสข้ามเชื้อสาย จนกล่าวกันว่าในชาวว้าร้อยคนจะมีว้าแท้เพียงร้อยละห้า นอกนั้นผสมไทใหญ่เสียหมด นอกจากนี้ยังมีชาวจีนเข้ามาตั้งรกราก ซึ่งบางส่วนเป็นจีนฮ่อมุสลิม และจากการผสมปนเปทางเชื้อสายทำให้ชาวว้าพูดได้ทั้งภาษาว้าและไทใหญ่ ส่วนผู้นำว้าระดับสูงจะใช้ภาษาจีนในการติดต่อสื่อสารกัน และตามร้านรวงต่าง ๆ ในเมืองก็ติดป้ายอักษรจีน
ในเมืองปางคำ มีโบสถ์คริสต์ วัด และมัสยิดอย่างละแห่ง
สโมสรฟุตบอลกรมชลประทาน
สโมสรฟุตบอลกรมชลประทาน () เป็นสโมสรฟุตบอลระดับสมัครเล่นในประเทศไทย ตั้งอยู่ที่อำเภอปากเกร็ด จังหวัดนนทบุรี ปัจจุบันลงแข่งขันในฟุตบอลชิงถ้วยพระราชทานประเภท ข.
โดยสโมสรสามารถคว้าตำแหน่งรองชนะเลิศฟุตบอลชิงถ้วยพระราชทานประเภท ค. ประจำปี 2557 ทำให้ได้เลื่อนขึ้นมาเล่นฟุตบอลถ้วยพระราชทาน ข. ในปี พ.ศ. 2558
พรรคกรรมกรเยอรมัน
พรรคกรรมกรเยอรมัน () เป็นพรรคการเมืองเยอรมันซึ่งได้ถูกก่อตั้งขึ้นในปี ค.ศ. 1919 หลังจากที่จักรวรรดิเยอรมันพ่ายแพ้ในสงครามโลกครั้งที่หนึ่ง ซึ่งเวลานั้นพรรคไม่ได้ใหญ่โตอะไรมากมายนั้นแต่กลับมีอุดมการณ์และจุดยืนที่สุดโต่ง อันได้แก่ ชาตินิยมเยอรมัน, ลัทธิต่อต้านทุนนิยม, ลัทธิต่อต้านคอมมิวนิสต์, และลัทธิต่อต้านยิว พวกเขามักจะจัดการประชุมพรรคที่โรงเบียร์ในนครมิวนิก
กองกำลังป้องกันประเทศได้ส่งสิบเอกอดอล์ฟ ฮิตเลอร์ เข้ามาสอดแนมในพรรคแห่งนี้ แต่อุดมการณ์และจุดยืนของพรรคนี้กลับเป็นที่โดนใจของฮิตเลอร์ ฮิตเลอร์จึงได้เข้าร่วมพรรคนี้โดยทำหน้าที่เป็นโฆษกของพรรค ใช้วาทศิลป์ของตนทำให้พรรคกรรมกรเยอรมันเติบโตขึ้นอย่างรวดเร็ว และได้ถูกเปลี่ยนชื่อใหม่เป็น พรรคกรรมกรชาติสังคมนิยมเยอรมัน (Nationalsozialistische Deutsche Arbeiterpartei—ย่อ NSDAP) หรือที่เรียกว่า "พรรคนาซี" ในปี ค.ศ. 1920
อยากให้รู้ (คิดถึงเธอขนาดไหน)
อยากให้รู้...(คิดถึงเธอขนาดไหน) เป็นซิงเกิลแรกของ เอ็ม-อรรถพล ประกอบของ ในปี พ.ศ. 2554 สังกัดค่ายเพลงวีเรคคอร์ดส ในเครือจีเอ็มเอ็ม แกรมมี่ ประพันธ์คำร้องและแต่งทำนองโดย ฟองเบียร์ (ปฏิเวธ อุทัยเฉลิม) และเรียบเรียงโดย ธีระปริญญ์ รัตนบุตร เพลงนี้ออกจำหน่ายในวันที่ 1 กุมภาพันธ์ พ.ศ. 2554
เพลง "อยากให้รู้...(คิดถึงเธอขนาดไหน)" ได้ติดอันดับสูงสุด 6 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 17 เมษายน พ.ศ. 2554 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
คู่มือกลยุทธ์
คู่มือกลยุทธ์ เป็นหนังสือแนะนำที่มีเนื้อหาเป็นi
คำบอกใบ้หรือวิธีแก้ปริศนาในวิดีโอเกม ความแตกต่างระหว่างคู่มือกลยุทธ์และบทสรุปเกมนั้นไม่ชัดเจน โดยคู่มือกลยุทธ์จะเขียนเกี่ยวกับบทสรุปเกม คู่มือกลยุทธ์มักตีพิมพ์ในรูปแบบหนังสือ และบทความภายในนิตยสารวิดีโอเกม ในกรณีเกมยอดนิยมเป็นพิเศษ คู่มืออาจขายในช่องทางกระแสหลัก เช่น ร้านหนังสือ หรือแผงหนังสือพิมพ์ ผู้จัดพิมพ์บางแห่งขายในรูปแบบหนังสืออิเล็กทรอนิกส์บนเว็บไซต์ของตนด้วย
ฟุตบอลชิงถ้วยพระราชทานคิงส์คัพ ครั้งที่ 44
การแข่งขันฟุตบอลชิงถ้วยพระราชทานคิงส์คัพครั้งที่ 44 จัดขึ้นระหว่างวันที่ 3 มิถุนายน และ 5 มิถุนายน พ.ศ. 2559 โดยมีทีมเข้าร่วมการแข่งขันทั้งหมด 4 ทีม จะแข่งขันกันที่กรุงเทพมหานคร
ครั้งนี้ประกอบไปด้วยเจ้าภาพ ไทย และสามทีมรับเชิญ. สามทีมที่ได้รับเชิญนั้นคือ จอร์แดน, สหรัฐอาหรับเอมิเรตส์ และ ซีเรีย. ต่อมาในวันที่ 20 พฤษภาคม พ.ศ. 2559 แฟนเพจเฟซบุ๊ก FAThailand ได้เผยแพร่เอกสารจากรักษาการเลขาธิการ ฟีฟ่า รับรองให้คิงส์คัพครั้งนี้เป็นหนึ่งในฟีฟ่าเดย์คือทุกทีมที่ร่วมแข่งขันในครั้งนี้จะได้คะแนนสะสมฟีฟ่าแรงกิ้ง
4 ทีมที่ได้สิทธิ์เข้าร่วมการแข่งขันสำหรับทัวร์นาเมนต์นี้
ทีมเหล่านี้เป็นการจัดอันดับทีมวางโดย อันดับโลกฟีฟ่า.
ด้านล่างนี้เป็นรายชื่อผู้ตัดสินในการแข่งขันฟุตบอลชิงถ้วยพระราชทานคิงส์คัพ ครั้งที่ 44.
แบ่งออกเป็น 3 ทีม และเจ้าภาพ 1 ทีมนั้นก็คือทีมชาติไทย และจับสลากประกบคู่แข่งขันกันจาก อันดับโลกฟีฟ่า โดยที่ ไทยได้จับสลากพบกับ ซีเรีย และ สหรัฐอาหรับเอมิเรตส์ ได้จับสลากมาพบกับ จอร์แดน
แมตช์ทั้งหมดจัดขึ้นที่ ราชมังคลากีฬาสถาน ใน กรุงเทพมหานคร, ไทย
หมายเหตุ : ไม่รวมประตูลูกจุดโทษในช่วงเสมอ
ปริภูมิ-เวลาแบบมินคอฟสกี
ในทฤษฎีสัมพัทธพิเศษกาลอวกาศแบบมินคอฟสกีเป็นแมนิโฟลด์สี่มิติ (four-dimensional manifold) ที่ถูกสร้างขึ้นโดย แฮร์มันน์ มินคอฟสกี ประกอบด้วยสี่มิติ: คือ สามมิติของพื้นที่ (x, y, z) และ หนึ่งมิติของเวลา ในวิชาฟิสิกส์คณิตศาสตร์, ปริภูมิแบบมินคอฟสกีหรือปริภูมิ-เวลาแบบมินคอฟสกีคือ การรวมกันของปริภูมิและเวลาแบบยุคลิดเข้าไปสู่แมนิโฟลด์สี่มิติ เมื่อช่วงระยะห่างของกาลอวกาศระหว่างสองเหตุการณ์ใด ๆ ที่เป็นอิสระจากกรอบอ้างอิงเฉื่อยซึ่งจะได้ถูกบันทึกเอาไว้ ปริภูมิ-เวลาแบบมินคอฟสกีมีสัญลักษณ์ทางเมตริกคือ (-+++) และมักจะมีลักษณะแบน
โนเกีย 1208
โนเกีย 1208 เป็นโทรศัพท์เคลื่อนที่ในระบบจีเอสเอ็ม ผลิตโดยโนเกีย ประเทศฟินแลนด์ ภายใต้รูปแบบอัลตร้าเบซิค ซีรีส์ วางจำหน่ายครั้งแรกเมื่อเดือนพฤษภาคม ค.ศ. 2007
โนเกีย 106
โนเกีย 106 เป็นโทรศัพท์มือถือตระกูลโนเกีย มีขนาดหน้าจอเพียง 1.8 นิ้ว รองรับระบบGSM 900/1800. มีวิทยุ และนาฬิกาพูด วางจำหน่ายเป็นครั้งแรกเมื่อ ปี ค.ศ. 2013
ท่อลม
ท่อลม () เป็นระบบที่ใช้ส่งกระบอกบรรจุภัณฑ์ไปมาตามท่อโดยใช้อากาศหรือสุญญากาศขับดัน ระบบนี้ใช้ขนส่งของแข็ง ต่างจากท่อทั่วไปที่ใช้ส่งของเหลว สำนักงานต่าง ๆ เริ่มรับมาใช้ในระหว่างปลายคริสต์ศตวรรษที่ 19 กับต้นคริสต์ศตวรรษที่ 20 ด้วยจำเป็นต้องขนส่งพัสดุขนาดเล็ก อย่างจดหมาย เอกสาร หรือเงินตรา เป็นการด่วนหรือภายในระยะทางอันสั้น เช่น ในอาคารหรือเมืองเดียวกัน ปัจจุบัน นิยมติดตั้งในโรงพยาบาลที่ซึ่งระบบนี้ได้รับการพัฒนาและเสริมแต่งขึ้นอีกมากในช่วงคริสต์ทศวรรษที่ผ่านมา
เส้นขนานที่ 70 องศาใต้
เส้นขนานที่ 70 องศาใต้ คือวงกลมละติจูดที่ 70 องศา ด้านใต้ของระนาบศูนย์สูตรโลก เส้นนี้ลากผ่านมหาสมุทรใต้และ ทวีปแอนตาร์กติกา
เริ่มต้นที่เส้นเมริเดียนแรก และมุ่งหน้าไปทางตะวันออก โดยเส้นขนานที่ 70° ใต้ลากผ่านพื้นที่ดังนี้:
คาร์ล แอนเดอร์สัน
แชด อัลเลกรา (Chad Allegra) เกิด 20 มกราคม ค.ศ. 1980 นักมวยปล้ำอาชีพชาวอเมริกันที่รู้จักในนาม คาร์ล แอนเดอร์สัน (Karl Anderson) เขาเป็นที่รู้จักดีในฐานะนักมวยปล้ำแท็กทีมโดยเฉพาะอย่างยิ่งในสมาคมของญี่ปุ่นเช่น Pro Wrestling Noah และNew Japan Pro Wrestling(NJPW) เป็นแชมป์ IWGP Tag Team Championship 4สมัย ได้รับการบันทึกสำหรับการครองแชมป์แท็กทีมที่ยาวที่สุดและป้องกันมากที่สุด, เขาประสบความสำเร็จในแชมป์แท็กทีมสมัยแรกกับGiant Bernard เขากับBernardยังเป็นแชมป์ GHC Tag Team Championship ของ Pro Wrestling Noah นอกจากนี้เขายังเป็นผู้ชนะทัวร์นาเมนต์สุดยอดแท็กทีม G1/World Tag League 3สมัย ของ NJPW ในปี 2009 ร่วมกับBernard ปี 2012 ร่วมกับHirooki Goto และปี 2013 ร่วมกับLuke Gallows นอกจากนี้เขายังปล้ำในสมาคมอิสระ Pro Wrestling Guerrilla(PWG) ระหว่างปี 2007 และ 2009 ในปี 2016 เขากับGallowsได้เซ็นสัญญาเข้าสู่WWE และได้แชมป์ WWE Raw Tag Team Championship ร่วมกัน1สมัย เขายังเคยเป็นสมาชิกและหัวหน้าคนที่2ของกลุ่ม Bullet Club ในตอนอยู่ NJPW
เกมมายา
เกมมายา เป็นละครโทรทัศน์แนวโรแมนติก-ดราม่า-แอ็คชั่น ผลิตโดย บริษัท เดอะ วัน เอ็นเตอร์ไพรส์ จำกัด และ บริษัท เมจิก อีฟ เอ็นเตอร์เทนเมนท์ จำกัด โดยผู้จัด โสภิตนภา ชุ่มภาณี ดัดแปลงจากบทประพันธ์ เกมดาริกา ของ ธรากร บทโทรทัศน์โดย ณหรรษา สุนทรพจน์ , โสภิตนภา ชุ่มภาณี , พัชร์นันทน์ สุวรรณกูล กำกับการแสดงโดย ชานนท์ สมฤทธิ์ นำแสดงโดย พุฒิชัย เกษตรสิน , วรัทยา นิลคูหา, กวี ตันจรารักษ์, อัฐมา ชีวนิชพันธ์, ณัฐชา จันทพันธ์, พิมพ์จิรา เจริญลักษณ์ และ บุษกร หงษ์มานพ ออกอากาศทุกวันพุธ - พฤหัสบดี เวลา 20.30 - 21.50 น. ทาง ช่องวัน เริ่มตอนแรกวันที่ 25 พฤษภาคม พ.ศ. 2560 – 20 กรกฎาคม พ.ศ. 2560 และตั้งแต่วันที่ 1 มิถุนายน พ.ศ. 2560 ออกอากาศทุกวันพุธ - พฤหัสบดี เวลา 20.30 - 22.00 น. และตั้งแต่วันที่ 14 มิถุนายน พ.ศ. 2560 อออกอากาศทุกวันพุธ - พฤหัสบดี เวลา 20.15 - 21.45 น.และออกอากาศพร้อมกับประเทศจีนที่เว็บไซต์เท็นเซ็นต์หลังช่องวันออกอากาศได้เพียงหนึ่งชั่วโมง และออกอากาศซ้ำทุกวันอาทิตย์ เวลา 13.15 - 17.00 น. เริ่มวันอาทิตย์ที่ 5 พฤศจิกายน พ.ศ. 2560-7 มกราคม พ.ศ. 2561
คาโตเบลพาส
คาโตเบลพาส (จากคำกรีก καταβλέπω "คาตา-วเลโป") เป็นสิ่งมีชีวิตในตำนานจากเอธิโอเปีย ถูกบันทึกไว้ครั้งแรกโดยกาอิอุส แซกุนดุส และครั้งสุดท้ายโดยคลาอุดิอุส อาเอลิอานุส โดยถูกบันทึกไว้ว่าเป็นสัตว์ขนาดกลาง มีลำตัวเป็นกระบือและมีหัวเป็นหมูป่า มีตาแดงก่ำเลือด มีคิ้วยาวดก มีแผ่นหลังเป็นเกล็ด และคอมักจะห้อยตกอยู่เสมอเนื่องจากหัวที่หนัก กินพืชที่มีพิษเป็นอาหารทำให้มีลมหายใจที่เป็นพิษด้วย
คาโตเบลพาสยังปรากฏในงานเขียนมากมาย หนึ่งในนั้นคือบันทึกของเลโอนาร์โด ดา วินชี ซึ่งบันทึกไว้ว่ามันถูกพบในเอธิโอเปียใกล้กับไนกรีคาโป เป็นสัตว์ที่มีขนาดไม่ใหญ่มากและเป็นสัตว์ที่ทุกส่วนเฉื่อยชา หัวมีขนาดใหญ่มากทำให้เคลื่อนไหวลำบากและหัวมักจะทอดตกลงไปเกือบจรดพื้นดินเสมอ ไม่เช่นนั้นจะเป็นปัญหาต่อมนุษย์มาก เนื่องจากหากผู้ใดจ้องตามันแล้วจะตายในทันที
เมืองซ่อนบาป
เมืองซ่อนบาป () เป็นภาพยนตร์ชุดสืบเนื่องแนวชีวิตและสืบสวนซึ่งออกอากาศครั้งแรกทางเครือข่ายไอทีวีในสหราชอาณาจักร ได้รับการสร้างและเขียนบทโดยคริส ชิบนัลล์ และผลิตโดยคิวดอสฟิล์มแอนด์เทลิวิชัน, ไชน์อเมริกา และอิแมจินารีเฟรนส์ ภาพยนตร์ชุดที่ 1 (ซึ่งออกอากาศเมื่อวันที่ 4 มีนาคม พ.ศ. 2556) มีเนื้อเรื่องเน้นไปที่การเสียชีวิตของเด็กชายวัย 11 ปีคนหนึ่ง และผลกระทบจากความโศกเศร้า ความระแวงสงสัยต่อกัน และความสนใจของสื่อมวลชน ภาพยนตร์ชุดที่ 2 เริ่มถ่ายทำในปลายเดือนพฤษภาคม พ.ศ. 2557 ถ่ายทำเสร็จในเดือนตุลาคมของปีเดียวกัน และออกอากาศครั้งแรกในวันที่ 5 มกราคม พ.ศ. 2558 ภาพยนตร์ชุดที่ 3 ได้รับการยืนยันทันทีว่าจะมีการสร้างต่อหลังจากตอนสุดท้ายของภาพยนตร์ชุดที่สองจบลงเมื่อวันที่ 23 กุมภาพันธ์ พ.ศ. 2558
"เมืองซ่อนบาป" ชุดที่ 1 กล่าวถึงกระบวนการสืบหาฆาตกรโดยสารวัตรนักสืบแอลิก ฮาร์ดี (แสดงโดยเดวิด เทนนันต์) และเอลลี มิลเลอร์ (แสดงโดยออลิเวีย โคลมัน) ชิบนัลล์ได้รับแรงบันดาลใจจากภูมิทัศน์ชายฝั่งจูแรสซิก (ทางภาคใต้ของเกาะบริเตนใหญ่) ในการกำหนดฉากท้องเรื่องขึ้นเป็นเมืองสมมุติเล็ก ๆ ชื่อ "บรอดเชิร์ช" ในเขตเทศมณฑลดอร์เซต อารมณ์ส่วนมากของภาพยนตร์ได้รับแรงบันดาลใจจากดนตรีของโอว์ลาวืร์ อาร์ตนัลส์ นักดนตรีชาวไอซ์แลนด์ซึ่งประพันธ์ดนตรีประกอบรายการด้วย ชิบนัลล์เสนอบทที่เขียนไว้ล่วงหน้าต่อไอทีวีและสามารถโน้มน้าวให้บริษัทอนุมัติการสร้างภาพยนตร์ได้ในฤดูใบไม้ร่วงของปี พ.ศ. 2554 การทดสอบความสามารถเริ่มขึ้นหลังจากนั้นไม่นานนัก แต่นักแสดงบางคนก็ได้รับการเสนอบทให้โดยตรง การถ่ายฉากสำคัญเริ่มต้นในเดือนสิงหาคม พ.ศ. 2555 โดยสถานที่ถ่ายทำหลัก ๆ ได้แก่เมืองและหมู่บ้านต่าง ๆ ในเทศมณฑลดอร์เซต, เขตนอร์ทซัมเมอร์เซตในเทศมณฑลซัมเมอร์เซต, เทศมณฑลเซาท์กลอสเตอร์เชอร์ และนครบริสตอล คณะผู้สร้างใช้ความพยายามอย่างมากที่จะปกปิดตัวตนของฆาตกรไว้เป็นความลับไปจนถึงตอนจบ นักแสดงและทีมงานได้รับการเสนอชื่อเข้าชิงรางวัลหลายรางวัลจากภาพยนตร์ชุดที่ 1 โดยชนะเลิศรางวัลแบฟตาและรางวัลงานทักษะภาพยนตร์ของสถาบันศิลปะภาพยนตร์และโทรทัศน์บริติช (แบฟตา) ด้วย
ภาพยนตร์ชุดที่ 2 ได้รับการประกาศว่าจะสร้างหลังจากภาพยนตร์ชุดที่ 1 จบลง โดยประกอบไปด้วยเส้นโครงเรื่อง 2 เส้น ได้แก่ การพิจารณาคดีฆาตกรรมจากภาพยนตร์ชุดที่ 1 ในชั้นศาล และการรื้อฟื้นคดีที่เมืองแซนด์บรุกขึ้นมาใหม่ เทนนันต์, โคลมัน และผู้แสดงส่วนใหญ่จากภาพยนตร์ชุดที่ 1 กลับมาแสดงในชุดที่ 2 อีกครั้ง ส่วนกลุ่มผู้แสดงใหม่รวมไปถึงแมรีแอนน์ ชอง-แบปทีสต์, เจมส์ ดาร์ซี, อีฟ ไมลส์, ชาร์ลอตต์ แรมพลิง, มีรา ไซแอล และฟีบี วอลเลอร์-บริดจ์ และมีการถ่ายทำในสถานที่จริงที่เขตนอร์ทซัมเมอร์เซต, เทศมณฑลเดวอน, เทศมณฑลดอร์เซต และเทศมณฑลบาร์กเชอร์ โดยมีมาตรการรักษาความลับเกี่ยวกับโครงเรื่องในชุดที่ 2 อย่างรัดกุม
ภาพยนตร์ชุดที่ 3 ได้รับการประกาศว่าจะสร้างหลังจากการออกอากาศตอนสุดท้ายของภาพยนตร์ชุดที่ 2 สิ้นสุดลง ทั้งเทนนันต์และโคลมันได้ยืนยันแล้วว่าจะกลับมาแสดงต่อ ในเดือนตุลาคม พ.ศ. 2558 โคลมันได้ยืนยันว่าภาพยนตร์ชุดที่ 3 จะเริ่มถ่ายทำในฤดูร้อนของปีถัดไป
ในเดือนสิงหาคม พ.ศ. 2556 ฟอกซ์บรอดแคสติงประกาศว่าจะนำ "เมืองซ่อนบาป" มาสร้างใหม่สำหรับผู้ชมในสหรัฐอเมริกา แต่มีตอนจบต่างออกไป ภาพยนตร์ชุดฉบับอเมริกันซึ่งมีชื่อเรื่องว่า "เกรซพอยต์" (และมีเทนนันต์เป็นนักแสดงนำเช่นกัน) เริ่มออกอากาศในวันที่ 2 ตุลาคม พ.ศ. 2557 และจบภายในสิบตอน ช่องฟร็องส์เดอของฝรั่งเศสก็ประกาศสร้างภาพยนตร์ชุดนี้ในฉบับของตนเองเช่นกัน โดยใช้ชื่อเรื่องว่า "มาลาแตรา"
เส้นเมริเดียนที่ 63 องศาตะวันออก
เส้นเมริเดียนที่ 63 องศาตะวันออกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปยุโรป ทวีปเอเชีย มหาสมุทรอินเดีย มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 63 องศาตะวันออก เป็นรูปแบบเส้นวงกลมใหญ่ของเส้นเมริเดียนที่ 177 องศาตะวันตก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 63 องศาตะวันออกลากผ่านพื้นที่ดังนี้:
สนามกีฬาด็อกแลนส์
สนามกีฬาด็อกแลนส์ () (หรือรู้จักกันในชื่อ สนามกีฬาสเตเดียม, เทลส์ตราโดม และ สนามกีฬาเอติฮัด ตามชื่อผู้สนับสนุน) เป็นสนามกีฬาอเนกประสงค์ในย่านด็อกแลนส์ เมืองเมลเบิร์น รัฐวิกตอเรีย ประเทศออสเตรเลีย เริ่มสร้างในเดือนตุลาคม ค.ศ. 1997 ขณะก่อสร้างยังใช้ชื่อ "วิกตอเรียสเตเดียม" สร้างเสร็จในปี ค.ศ. 2000 ด้วยงบประมาณ 460 ล้านดอลลาร์ออสเตรเลีย
วัตถุประสงค์ในการก่อสร้างเพื่อใช้งานแทนสนามกีฬาเวฟเวอร์ลีย์พาร์ก ปัจจุบันใช้จัดแข่งฟุตบอลตามกฎออสเตรเลียและเป็นสำนักงานใหญ่ของสันนิบาตฟุตบอลออสเตรเลีย สนามแห่งนี้เป็นสนามเหย้าของสโมสรฟุตบอลเมลเบิร์นวิกตอรี และยังใช้จัดแข่งกีฬาอื่น ๆ เช่น คริกเกต รักบี้ และยังใช้จัดงานบันเทิงและงานมหรสพอีกด้วย
วอลเลย์บอลเยาวชนชายชิงแชมป์ยุโรป
วอลเลย์บอลเยาวชนชายชิงแชมป์ยุโรป () เป็นการแข่งขันกีฬาสำหรับทีมชาติอายุต่ำกว่า 21 ปี ปัจจุบันจัดขึ้นทุกๆ สองปี และอยู่ภายใต้การกำกับของสมาพันธ์วอลเลย์บอลยุโรป และสหพันธ์วอลเลย์บอลจากทวีปยุโรป
รายพระนามจักรพรรดิแห่งจักรวรรดิโรมัน
Note: Theodosius I was the last person to rule both halves of the Roman Empire, splitting it between his sons Arcadius and Honorius on his death.
Note: The classical "Roman Empire" is usually said to have ended with the deposition of Romulus Augustulus, with its continuation in the east being referred to by modern scholars as the "Byzantine Empire".
กระทรวงเกษตรสหรัฐ
กระทรวงเกษตรสหรัฐอเมริกา (; ย่อ: USDA) เป็นกระทรวงของรัฐบาลกลางแห่งสหรัฐ มีหน้าที่รับผิดชอบในการพัฒนาและการดำเนินงานของรัฐบาลกลางนโยบายเกี่ยวกับการทำฟาร์มเกษตรป่าไม้และอาหาร
เมอร์เซเดส-เอเอ็มจี จีที
เมอร์เซเดส-เอเอ็มจี จีที () (C109) เป็นรถยนต์นั่งประเภทหรูหราสมรรถนะสูง เครื่องยนตร์หน้าลำ ขับเคลื่อนสองล้อท้าย (FMR) 2 ประตู 2 ที่นั่ง พัฒนาโดย เมอร์เซเดส-เอเอ็มจี บริษัททำเครื่องยนต์พิเศษของ เมอร์เซเดส-เบนซ์ รถได้รับการออกแบบภายนอกเช่นเดียวกับเอสแอลเอสโดย มาร์ก แฟเทอร์สัน (Mark Fetherston) และภายในโดยแจน คอล (Jan Kaul) เปิดเผยครั้งแรกเมื่อวันที่ 9 กันยายน ค.ศ. 2014 และเปิดตัวอย่างเป็นทางการในเดือนตุลาคม 2014 ที่งานปารีสมอเตอร์โชว์ เป็นรุ่นที่ออกแบบมาเพื่อแทนสายการผลิต "เอสแอลเอส" ที่ได้หยุดการผลิตลงในปี ค.ศ. 2014 นอกจานี้ยังถือเป็นสายการผลิตที่ 2 ที่ผลิตจากค่าย เมอร์เซเดส-เอเอ็ม
รถประกอบด้วยอะลูมิเนียมโดยรวมคิดเป็น 93% โดยที่เหลือเป็นแม็กนีเซียม ในช่วงฐานล่างบริเวณด้านหน้ารถ ในส่วนระบบขับเคลื่อนเป็นเกียร์ดูอัล-คลัทซ์ "AMG SPEEDSHIFT DCT" 7 จังหวะ
เมอร์เซเดส-เอเอ็มจี จีที ได้ออกรุ่นย่อยเป็น 2 รุ่น คือ เอเอ็มจี จีที (AMG GT) และ เอเอ็มจี จีที เอส (AMG GT S) ซึ่งมีสมรรถนะภาพสูงกว่ารุ่นมาตราฐานเล็กน้อย แต่ถึงอย่างไรก็ดีสมรรถนะภาพโดยรวมถือว่าต่ำกว่ารุ่นเอสแอลเอส ก่อนหน้านี้เป็นอย่างมาก โดยเอเอ็มจี จีที ใช้เครื่องขนาด 4.0 ลิตร M178 twin-turbo จำนวน 8 ลูกสูบ V8 (340–375 kW) ในขณะที่เอสแอลเอส ใช้เครื่องขนาด 6.2 ลิตร ซึ่งเหตุผลที่ลดสมรรถนะภาพลงเพื่อจำหน่ายในตลาดที่ต่ำลงมา และเพื่อเทียบชั้นกับรุ่นที่ใกล้เคียงจากค่ายอื่นๆ เช่น ปอร์เช่ 911 เป็นต้น
น้ำพริกลงเรือ
น้ำพริกลงเรือ เป็นน้ำพริกกะปิชนิดหนึ่งในตำรับอาหารชาววัง ที่มีรสชาติเปรี้ยวเค็มเผ็ดหวานอย่างกลมกลืน รับประทานเคียงกับทั้งผักต้มและผักสด คิดค้นโดยเจ้าจอมหม่อมราชวงศ์สดับ เป็นอาหารที่พระวิมาดาเธอ พระองค์เจ้าสายสวลีภิรมย์ กรมพระสุทธาสินีนาฏ ปิยมหาราชปดิวรัดา และสมเด็จพระเจ้าบรมวงศ์เธอ เจ้าฟ้านิภานภดล วิมลประภาวดี กรมขุนอู่ทองเขตขัตติยนารีโปรด
น้ำพริกลงเรือ เป็นน้ำพริกที่ถูกทำขึ้นครั้งแรกโดยเจ้าจอมหม่อมราชวงศ์สดับ ในรัชกาลที่ 5 ที่ปฏิบัติงานในห้องพระเครื่องต้นในราชสำนักที่หม่อมเจ้าสะบาย นิลรัตน์ เป็นหัวหน้าห้องเครื่อง และพระวิมาดาเธอ พระองค์เจ้าสายสวลีภิรมย์ กรมพระสุทธาสินีนาฏ ปิยมหาราชปดิวรัดาเป็นผู้คุมห้องต้นเครื่อง
หม่อมหลวงเนื่อง นิลรัตน์ หลานสาวของหม่อมเจ้าสะบาย นิลรัตน์ที่เข้ามาในห้องเครื่องวังสวนสุนันทามาแต่ยังเยาว์ได้อธิบายที่มาของชื่อน้ำพริกลงเรือไว้ว่า
"...เจ้านายเล็ก ๆ เสด็จเล่นเรือกันไง เดือน 11-12 น้ำมันเจิ่ง ทีนี้มืดค่ำแล้วถึงเวลาเสวย ไม่เสด็จขึ้นจากเรือ คุณจอมสดับก็ไปชวนเชียว "มาเพคะ เสด็จเลิกเล่นเพคะ ขึ้นเสวยถึงเวลาเสวยแล้ว ประเดี๋ยวท่านป้า [พระวิมาดาเธอฯ] กริ้วเอาเพคะ" พระวิมาดาฯ ไง ท่านป้า กลัวถูกกริ้ว คุณจอมสดับเรียกท่านก็ไม่ขึ้น ไม่ยอมขึ้นมาเสวย คุณจอมสดับก็ตัวสั่นเลย กลัวจะถูกกริ้ว วิ่งขึ้นมาห้องเสวยที่เค้ามีโต๊ะใหญ่ พักเครื่องเวลาเครื่องเชิญมาจากห้องเครื่องพักวาง จนกว่าจะเลื่อนออกไปที่โต๊ะเสวย คุณจอมสดับเข้าไปก็ไปเปิดฝาชามดูเครื่องมีอะไร วันนั้นมีเครื่องน้ำพริกกะปิ หมูหวาน ไข่เค็ม ปลาช่อนทอดฟู ปลาทู ปลาดุกย่างทอด กระเทียมดอง หมูพะโล้ คุณจอมก็เทข้าวลง หยิบเครื่องทุกอย่างใส่จาน มะเขือ แตงกวา วางลง ใส่ช้อนส้อม เอาไปถวายเจ้านายเล็ก ๆ [...] ท่านเสวยหมดทุกองค์ แล้วบอกว่าอร่อยมาก ข้าวอันนี้อร่อยมาก ก็ข้าวคลุกน้ำพริกนี่แหละ แต่เครื่องน้ำพริกมันเยอะเจ้านายอยากเสวยอีก ก็บอกว่าเอาอย่างวันกินน้ำพริกลงเรือ ก็เลยเรียก น้ำพริกลงเรือ..."
ขณะที่พระเจ้าวรวงศ์เธอ พระองค์เจ้าจุไรรัตนศิริมาน และนิจ เหลี่ยมอุไร บุตรบุญธรรมของหม่อมหลวงเนื่อง นิลรัตน์ อธิบายไว้ใกล้เคียงกัน ความว่า
"... วันหนึ่งพระองค์เจ้าสายสวลีภิรมย์ฯ มีพระประสงค์จะเสวยอาหารในเรือ จึงรับสั่งกับหม่อมราชวงศ์สดับ ลดาวัลย์ให้ไปดูในครัวว่ามีอะไรบ้าง เมื่อเดินเข้าไปสำรวจอาหารในห้องเครื่อง ก็พบว่าเหลือเพียงปลาดุกทอดฟูและน้ำพริกตำไว้เท่านั้น จึงนำน้ำพริกกับปลามาผัดรวมกัน เติมหมูหวานลงไปเล็กน้อย ตามด้วยไข่เค็ม ทิ้งไข่ขาว ใช้เฉพาะไข่แดงดิบ วางเรียงรายลงไป แล้วจัดเครื่องเคียง อาทิ ผักต้ม ผักสด ถวายเป็นอาหารมื้อเย็นบนเรือ ซึ่งทั้งพระองค์เจ้าสายสวลีภิรมย์ฯ และกรมขุนอู่ทองเขตขัตติยนารี ทรงโปรดน้ำพริกถ้วยนี้มาก..."
น้ำพริกลงเรือ ประกอบไปด้วยกะปิ พริกขี้หนู พริกชี้ฟ้า กระเทียม น้ำปลา น้ำตาล มะนาว กระเทียมดอง ไข่เค็ม (เฉพาะไข่แดง) ปลาดุกฟู และหมูหวาน โดยตำเช่นน้ำพริกทั่วไปก่อนใส่หมูหวานลงไปคลุกเคล้า เสร็จสรรพจึงตักใส่ชาม แล้วโรยด้วยปลาดุกฟูกรอบ ไข่เค็ม และกระเทียมดองตกแต่งให้สวยงาม เคียงด้วยผักต้มหรือผักสดตามชอบ และควรปรุงให้มีรสชาติครบทั้งสามรส คือมีทั้งรสเปรี้ยวเค็มหวานกลมกล่อมอย่างเท่า ๆ กันไม่มีรสใดนำโดดเด็ดขาด
แต่ในปัจจุบันได้มีการดัดแปลงส่วนประกอบเพื่อให้เข้ากับรสชาติที่นิยมในปัจจุบัน เช่น ใส่มะดัน มะอึกเพื่อเพิ่มรสเปรี้ยว หรือไม่ใส่หมูหวานและปลาดุกฟู ดั่งในโรงแรมสวนสุนันทาที่ยังคงรักษาสูตรดั้งเดิมไว้ ทั้งมีการดัดแปลงส่วนประกอบตามความประสงค์ของผู้รับประทานด้วย
นอกจากนี้ยังมีการดัดแปลงข้าวผัดที่มีส่วนประกอบเดียวกับน้ำพริกลงเรือ แต่นำเข้าไปผัดกับข้าวแล้วจัดจานด้วยผักตามชอบ เรียกข้าวผัดน้ำพริกลงเรือ
ลินเนิร์ด สกินเนิร์ด
ลินเนิร์ด สกินเนิร์ด () เป็นวงร็อกสัญชาติอเมริกันจาก แจ็กสันวิลล์, ฟลอริดา, สหรัฐอเมริกา ก่อตั้งขึ้นในปี 1964 วงได้รับความนิยมอย่างกว้างขวางในฐานะศิลปินแนวเพลงเซาเทิร์นร็อกโดยเฉพาะในช่วงยุค 70 โดยมีซิงเกิลฮิตที่เป็นที่รู้จักหลายซิงเกิลอาทิเช่น "Sweet Home Alabama" และ "Free Bird" วงได้ออกสตูดิโออัลบั้มมาทั้งหมด 14 อัลบั้ม โดยในช่วงแรกก่อนวงจะแตกได้ออกสตูดิโออัลบั้มมาทั้งหมด 5 อัลบั้ม อัลบั้มแสดงสด 6 อัลบั้ม และอัลบั้มรวมเพลง 23 อัลบั้ม
เดิมทีวงได้ใช้ชื่อ "มายแบ็กยาร์ด" (My Backyard) ต่อมาก็ได้เปลี่ยนเรื่อยๆ คือ "เดอะโนเบิลไฟว์" (The Noble Five) และ "วันเปอร์เซนต์" (One Percent) จนกระทั่งเปลี่ยนมาเป็น "ลินเนิร์ด สกินเนิร์ด" จวบจนปัจจุบัน โดยคำว่า "ลินเนิร์ด สกินเนิร์ด" เป็นคำสแลงที่เพี้ยนมาจากการเรียกชื่อตรงๆของครูสอนวิชาพละคนหนึ่งนามว่า "ลีโอนาร์ด สกินเนอร์" (Leonard Skinner) จากโรงเรียนมัธยมโรเบิร์ต อี.ลี (Robert E. Lee High School) ซึ่งเป็นโรงเรียนที่สมาชิกส่วนใหญ่กำลังศึกษาอยู่ ด้วยความเข้มงวดของสกินเนอร์เกี่ยวกับกฎระเบียบของโรงเรียนเรื่องการไว้ผมยาวมากเป็นพิเศษ ทำให้รอซซิงตันต้องดรอปจากโรงเรียนที่ยอมรับเรื่องกฎระเบียบผมไม่ได้ แต่ถึงอย่างไรก็ดีในเวลาต่อมาพวกเขาก็เพิ่มระดับความสัมพันธ์ที่ดีขึ้นเรื่อยๆ โดยมีครั้งหนึ่งที่เชิญสกินเนอร์ขึ้นเวทีตอนคอนเสิร์ตที่แจ็กสันวิลล์ของพวกเขาอีกด้วย
นอกจากนี้จากซิงเกิล "Free Bird" ซึ่งเป็นซิงเกิลที่โด่งดังจากการบรรเลงโซโล่ยาวปิดท้าย ในลักษณะฮาร์ดร็อก จนต่อมาประวิทย์ พงษ์ธนานิกร นักดนตรีชาวไทยก็ได้นำชื่อไปตั้งเป็นวงฟรีเบิร์ดส ซึ่งในเวลาต่อมาก็โด่งดังในยุค 80
ในช่วงที่สกินเนิร์ดกำลังเป็นที่นิยมอย่างขีดสุด ก็ได้เกิดอุบัติเหตุเครื่องบินตกปี 1977 ทำให้สมาชิกถึง 3 คนเสียชีวิตประกอบด้วย ร้องนำ "รอนนี ฟาน แซนต์" มือกีตาร์/ร้อง "สตีฟ เกนเนส" และนักร้องประกอบ "แคสซี เกนเน" เป็นเหตุให้วงต้องแตกออกไปในที่สุด และความที่นิยมที่หายไปอีกด้วย แม้จะมีการรวมวงอีกรอบในปี 1987 ก็ตาม
วงได้รวมอีกครั้งในปี 1987 โดยมีนักร้องนำหลักคือ "จอห์นนี ฟาน แซนต์" น้องชายของรอนนี ฟาน แซนต์ และสมาชิกที่สมาชิกรุ่นก่อตั้งที่เหลืออย่าง "แกรี รอซซิงตัน" นอกจากนี้ก็ได้มือกีตาร์ "ริคกี เมดล็อก" ที่เคยร่วมแต่งและบันทึกเสียงให้กับวงในช่วงปี 1971 - 1972 ได้กลับมาร่วมในปี 1996 และในเวลาต่อก็ได้มือกลอง "ไมเคิล คาร์เทลโลน" ที่ทำหน้าที่บันทึกและทัวร์ตั้งแต่ปี 1999 ลินเนิร์ด สกินเนิร์ดได้รับการยกเข้าสู่หอเกียรติยศร็อกแอนด์โรล ในวันที่ 13 มีนาคม 2006 ได้รับการจัดอันดับจากนิตยสารโรลลิงสโตนส์ในหัวข้อ "100 ศิลปินที่ยิ่งใหญ่ที่สุดตลอดกาล" ด้วยอันดับ 95 ในปี 2004
ฟรันทซ์ ฟ็อน พาเพิน
ฟรันทซ์ โยเซ็ฟ แฮร์มัน มิชชาเอล มารีอา ฟ็อน พาเพิน (; 29 ตุลาคม ค.ศ. 1879 – 2 พฤษภาคม ค.ศ. 1969) เป็นขุนนาง เจ้าหน้าที่เสนาธิการ และนักการเมืองเยอรมัน เขาทำหน้าที่นายกรัฐมนตรีของเยอรมนีใน ค.ศ. 1932 และในฐานะรองนายกรัฐมนตรีภายใต้การนำของอดอล์ฟ ฮิตเลอร์ ใน ค.ศ. 1933–1934 เขาเป็นกลุ่มที่ปรึกษาใกล้ชิดกับประธานาธิบดีเพาล์ ฟ็อน ฮินเดินบวร์ค ในช่วงปลายของสาธารณรัฐไวมาร์ ส่วนใหญ่ พาเพนเชื่อว่าฮิตเลอร์ไม่สามารถควบคุมสิ่งที่เขาเป็นคนของรัฐบาล เขาเป็นผู้ชักชวนให้ฮินเดินบวร์คแต่งตั้งฮิตเลอร์เป็นนายกรัฐมนตรีในคณะรัฐมนตรีโดยไม่อยู่ภายใต้การปกครองของพรรคนาซี อย่างไรก็ตามเขาและพันธมิตรของเขาถูกชายขอบได้อย่างรวดเร็วโดยฮิตเลอร์ เขาได้ลาออกจากรัฐบาลหลังเหตุการณ์คืนแห่งมีดยาว ในระหว่างบางส่วนของคนที่ไว้วางใจของเขาถูกพวกนาซีฆ่าตาย
ต่อมาหลังออสเตรียได้ผนวกรวมกับเยอรมนี เขาได้ดำรงตำแหน่งเป็นเอกอัครทูตประจำออสเตรียตั้งแต่ ค.ศ. 1934–1938 และเอกอัครทูตประจำตุรกี ค.ศ. 1939–1944 ต่อมาหลังสงครามโลกครั้งที่สอง เขาถูกนำตัวพิจารณาคดีที่เนือร์นแบร์กพร้อมสมาชิกนาซี เขาถูกศาลตัดสินว่าไม่มีความผิด แต่ถึงแม้ว่าจะถูกประกาศว่าไม่มีความผิดที่เนือร์นแบร์ก ฟ็อน พาเพนได้ถูกจัดว่าเป็นอาชญากรสงครามใน ค.ศ. 1947 โดยศาลลบล้างความเป็นนาซี และถูกตัดสินให้ใช้แรงงานหนักเป็นเวลาแปดปี เขาถูกตัดสินว่าไม่มีความผิดหลังจากอุทธรณ์เมื่อรับโทษไปแล้วสองปี ต่อมาเขาได้เสียชีวิตในวันที่ 2 พฤษภาคม ค.ศ. 1969 ณ โอเบอร์ซัสบัคในเยอรมนีตะวันตก
รักครั้งใหม่ หัวใจเดิม
รักครั้งใหม่ หัวใจเดิม () เป็นภาพยนตร์อเมริกันแนวโรแมนติกดราม่าในปี ค.ศ. 2012 กำกับโดย ไมเคิล ซัคซี นำแสดงโดย ราเชล แม็กอดัมส์ และ แชนนิง เททัม ภาพยนตร์เรื่องนี้ได้รับแรงบันดาลใจมาจากเหตุการณ์จริงของคิมและคริกกิต คาร์เพนเตอร์ โดยภาพยนตร์เป็นเรื่องราวของคู่แต่งงานใหม่ในชิคาโก ผู้เข้าไปพัวพันกับอุบัติเหตุรถยนต์ ที่ทำให้ภรรยาของเขามีอาการโคม่าและสูญเสียความทรงจำทั้งหมดเกี่ยวกับสามี
"รักครั้งใหม่ หัวใจเดิม" ประสบความสำเร็จบนตารางบ็อกซ์ออฟฟิส และทำรายได้รวมที่ 196,114,570 ดอลลาร์สหรัฐทั่วโลก กลายเป็นภาพยนตร์โรแมนติกดราม่าที่ทำรายได้สูงสุดเป็นอันดับ 7 และยังเป็นภาพยนตร์เรื่องสุดท้ายของสกรีนเจมส์ ก่อนที่บริษัทเมโทร-โกลวิน-เมเยอร์จะซื้อกิจการต่อ
เบรตต์ แอนเดอร์สัน
เบรตต์ ลูวิส แอนเดอร์สัน () เป็นนักร้อง-นักแต่งเพลงชาวอังกฤษ รู้จักดีในฐานะนักร้องนำวงสเวด หลังจากสเวดได้ยุบวงในปี 2003 เขาก็ได้ก่อตั้งวงที่มีชื่อว่า เดอะเทียส์ (The Tears) เคยออกอัลบั้มเดี่ยวมาแล้วสี่ชุด และสเวดรวมตัวกันอีกครั้งในปี 2010 ในช่วงแรกของสเวด นักร้องนำเบรตต์ แอนเดอร์สัน มักจะแต่งตัวแบบคนสองเพศ มีเสียงร้องที่โดดเด่นโดยมีวรรณยุกต์ที่กว้าง จนกลายเป็นที่นิยมในสหราชอาณาจักร
แมต ออสแมน
แมทิว เดวิด "แมต" ออสแมน () เป็นนักดนตรีชาวอังกฤษ รู้จักกันดีในฐานะมือเบสแห่งวงสเวด เขาเคยเรียนที่วิทยาลัยเศรษฐศาสตร์และรัฐศาสตร์แห่งลอนดอน ในปี 1989 เขาได้รับปริญญาตรีสาขาเศรษฐศาสตร์
จัสติน ฟรีชแมน
จัสติน เอลินอร์ ฟรีชแมน () เป็นศิลปินและอดีตนักดนตรีชาวอังกฤษ เป็นรู้จักกันดีในฐานะนักร้องนำวงบริตป็อป อีลาสติกา (Elastica) รวมทั้งอดีตสมาชิกวงสเวดในช่วงแรก ตอนนี้เธอหันหลังมาทำอาชีพนจิตรกร
เดอะแฟลช วีรบุรุษเหนือแสง
เดอะแฟลช วีรบุรุษเหนือแสง () เป็นภาพยนตร์ชุดทางโทรทัศน์อเมริกัน พัฒนาโดย เกรก เบอร์ลันติ, แอนดรูว์ ไครส์เบิร์ก และเจฟ จอห์นส์ เผยแพร่ออกอากาศที่ช่องเดอะซีดับเบิลยู โดยพื้นฐานเรื่องมาจากตัวละครของดีซีคอมิกส์ที่ชื่อ แบร์รี่ อัลเลน/เดอะแฟลช ซึ่งเป็นซูเปอร์ฮีโร่ที่มีความเร็วเหนือมนุษย์ เป็นเรื่องที่แยกออกมาจาก "โคตรคนธนูมหากาฬ" ที่อยู่ในจักรวาลเดียวกัน นำแสดงโดย แกรนต์ กัสติน ผู้สืบสวนอาชญากรรมที่ได้รับความเร็วเหนือมนุษย์ ซึ่งเขาใช้ต่อสู้กับอาชญากรรวมถึงคนอื่น ๆ ที่มีความสามารถเหนือมนุษย์เช่นกัน
เห็นได้ชัดว่าตอนนำร่องลับๆได้รับการต้อนรับที่ดี หลังแกรนต์ กัสติน ได้แสดงเป็น แบร์รี่ อัลเลน ใน แอร์โรว์ นำไปสู่การตัดสินใจของผู้บริหารในการพัฒนาตอนนำร่องเต็มรูปแบบ เพื่อใช้ประโยชน์จากงบประมาณที่มากขึ้นและช่วยให้เนื้อหาโลกของ แบร์รี่ อัลเลน ดูมีรายละเอียดมากขึ้น คอลลีน แอทวูด ผู้ออกแบบเครื่องแต่งกายให้กับแอร์โรว์ถูกนำตัวมาออกแบบชุดแฟลช ทีมงานสร้างสรรค์ต้องการให้แน่ใจว่า แฟลช จะมีลักษณะคล้ายกับหนังสือการ์ตูนไม่ใช่เป็นแค่การเลียนแบบที่ไม่ดี ภาพยนตร์ทางโทรทัศน์ชุดนี้มีสถานที่ถ่ายทำหลักอยู่ใน แวนคูเวอร์, รัฐบริติชโคลัมเบีย, ประเทศแคนาดา
เดอะแฟลช วีรบุรุษเหนือแสง เปิดตัวครั้งแรกในอเมริกาเหนือในวันที่ 7 ตุลาคม พ.ศ. 2557 เป็นรอบปฐมทัศน์ที่มีจำนวนการดูเป็นอันดับสองในประวัติศาสตร์ของช่องเดอะซีดับเบิลยู ตามหลัง "เดอะแวมไพร์ ไดอารีส์" ที่ออกอากาศเมื่อปี พ.ศ. 2552 เดอะแฟลช วีรบุรุษเหนือแสงได้รับการตอบรับอย่างดีจากนักวิจารณ์และผู้ชม และได้รับรางวัล พีเพิลส์ชอยซ์อะวอดส์ สาขาละครชีวิตเรื่องใหม่ยอดนิยมในปี พ.ศ. 2557 ซีรีส์ชุดนี้ร่วมกับซีรีส์เรื่องแอร์โรว์ได้เปิดเผยตัวละครเพื่อต่อยอดออกไปยังซีรีส์ "รวมพลคนเหนือมนุษย์" ซึ่งออกฉายเมื่อวันที่ 21 มกราคม พ.ศ. 2559 และเมื่อวันที่ 2 เมษายน พ.ศ. 2561 ช่องเดอะซีดับเบิลยู ประกาศต่ออายุสำหรับฤดูกาลที่ห้าซึ่งจะเปิดตัวในวันที่ 9 ตุลาคม พ.ศ. 2561
รายชื่อประเทศเรียงตามผลผลิตแร่เหล็ก
ด้านล่างนี้เป็น รายชื่อประเทศเรียงตามผลผลิตแร่เหล็ก 
ข้อมูลจาก U.S. Geological Survey
ด้านล่างนี้เป็นรายชื่อประเทศเรียงตามการผลิตเหล็กดิบ
รายชื่อประเทศจากการผลิตแร่เงิน
ด้านล่างนี้เป็น รายชื่อประเทศจากการผลิตแร่เงิน ซึ่งเป็นข้อมูลจาก United States Geological Survey เมื่อปี 2013
สนามกีฬาการกีฬาแห่งประเทศไทย บางพลี
สนามกีฬาการกีฬาแห่งประเทศไทย บางพลี หรือ เอ็มพาวเวอร์สเตเดี้ยม เป็นสนามฟุตบอลของ สโมสรฟุตบอลสมุทรปราการ ซิตี้ และสโมสรฟุตบอลจังหวัดสมุทรปราการ  มีความจุทั้งหมด 6,800 ที่นั่ง ในระหว่างการสร้าง ในอดีตเคยเป็นสนามฟุตบอลของ ซุปเปอร์ พาวเวอร์ สมุทรปราการ
หนี้ชีวิต
หนี้ชีวิต ละครโทรทัศน์ที่ออกอากาศทางสถานีโทรทัศน์สีกองทัพบกช่อง 7 จากบทประพันธ์ของ สุนันทา ถูกสร้างเป็นละครโทรทัศน์ พ.ศ. 2547 และอวสานในปีเดียวกัน ซึ่งเป็นละครเย็นที่เรตติ้งดีอีกหนึ่งเรื่อง เขียนบทโทรทัศน์โดย สัปปะรดหรรษา(เจษฎา ปลอดแก้ว, ธนา เสตะกสิกร, ไผ่พญา โมนะ และ จีรนุช เอื้อน้อมจิตต์กุล) นำแสดงโดย รพีภัทร เอกพันธ์กุล,มาติกา อรรถกรศิริโพธิ์, พาทิศ พิสิฐกุล, ชัชฎาภรณ์ ธนันทา ออกอากาศจำนวน 23 ตอน (60 นาที/ต่อตอน) เวลา 18.30-19.20 น
การลงประชามติร่างรัฐธรรมนูญเกาหลีใต้ พ.ศ. 2505
การลงประชามติร่างรัฐธรรมนูญเกาหลีใต้ พ.ศ. 2505 ได้จัดขึ้นที่ประเทศเกาหลีใต้ เมื่อวันที่ 17 ธันวาคม พ.ศ. 2505  ผลปรากฏว่าประชาชน ร้อยละ 80.6% เห็นด้วยกับรัฐธรรมนูญฉบับนี้ ซึ่งมีผู้ใช้สิทธิ์มาลงประชามติ ราว 85.3%
การลงประชามติร่างรัฐธรรมนูญเกาหลีใต้ พ.ศ. 2509
การลงประชามติร่างรัฐธรรมนูญเกาหลีใต้ พ.ศ. 2509 ได้จัดขึ้นที่ประเทศเกาหลีใต้ เมื่อวันที่ 17 ตุลาคม พ.ศ. 2509 ผลปรากฏว่าประชาชน ร้อยละ 67.5% เห็นด้วยกับรัฐธรรมนูญฉบับนี้ ซึ่งมีผู้ใช้สิทธิ์มาลงประชามติ ราว 77.1%